Nuusbrief 1 Desember 2017 | Laerskool Jan van Riebeeck
Nuusbrief 1 Desember 2017
30 Nov, 2017 | Nuusbrief |
Vrydag, 1 Desember 2017 Atletiek: Velditems
Saterdag, 2 Desember 2017 Tannie Thembela Swartbooi verjaar
Saterdag, 2 Desember 2017 Atletiek: Baanitems
Dinsdag, 5 Desember 2017 Gr. 7 Afskeid
Woensdag, 6 Desember 2017 Skole sluit vir leerders (Om 10:45)
Woensdag, 6 Desember 2017 Gratis sivvies
Vrydag, 8 Desember 2017 Skole sluit vir onderwysers
Ons oorweeg al vir die afgelope tien jaar om ‘n boorgat op ons skoolterrein en die Conradieveld te sink. Die koste is egter baie hoog en tot op hede was daar, volgens ons, belangriker projekte. Dinge het verander en die waterkrisis het ons nou genoodsaak om ten minste een boorgat te sink. Ons het ‘n aanbod van een van ons ouers gekry om vir die boorgat te betaal, wat die grootste koste is, maar die skool moet steeds vir die pype, tenks, pompe, ens, betaal wat in die omgewing van R100 000,00 gaan wees. Indien daar dalk nog ouers is wat ‘n bydrae vir hierdie projek kan maak, sal dit wonderlik wees. Kontak gerus vir Marili om die skool se bankbesonderhede te kry en u sal ook ‘n Artikel 18(A) kwitansie kan kry vir belastingaftrekking.
Skooltye vir die volgende week en ‘n half
Tot en met 5 Desember
Gr.1-3 om 13:00
Gr.4-7 om 13:15
Die bus vertrek om 13:20
Die laaste dag:
6 Des – 10:45 vir alle leerders en die bus vertrek om 10:50
Volgende jaar se kalender is nog glad nie volledig nie, maar daar is al belangrike datums aangebring.
Kyk asb. ook vir Take-en Toetsroosters van onderskeie grade op ons webtuiste onder AKADEMIE.
Baie Geluk aan Kate Lynch – hierdie week se Jannie van die week. Ons hoop jy eet lekker aan jou Col Caccio’s pizza! Die einde van die jaar is hier. ‘n Groot Dankie aan almal wat hierdie jaar so goed herwin het! Ons depot loop amper elke week oor! Ons wil graag nuwe ouers uitnooi om deel te word van die Liewe Aarde span – dink oor die vakansie na en laat ons volgende jaar weet.
Hier is ‘n paar wenke om julle Feesseisoen ‘n bietjie groener te kry:
Koop aanlyn eerder as om na verskillende winkels toe te ry
Maak seker dat jy jou eie herbruikbare sakke saamneem om jou aankope in huistoe te neem
Ondersteun ons plaaslike handelaars, kunsteraars en markte
Maak jou eie geskenke – brei, naai, bak of bou ietsie mooi of lekker
Gee geskenke wat plaaslik gebruik kan word : konsertkaartjies, ‘n maserings- geskenkbewys ens
Wees kreatief wanneer jy geskenke toedraai… daar is baie beter opsies as geskenkpapier wat een keer gebruik en dan weggegooi word :
Serpe, kikois, materiaal stukkies, kussingslope, kombuis lappies, ou kaarte, ou koerante wat jy kan oorverf, ou bladsye bladmusiek ens
Maak jou eie herbruikbare kersversierings uit herwinde materiaal
Leerders meld voor 07:00 by die Hoërskool Jan van Riebeeck se sportvelde aan. Die spanne begin om 7:15 met hul optog. Parkering vir ouers is buite die sportvelde beskikbaar. Die eerste item begin om 07:45 en ons behoort ongeveer 14:00 klaar te wees. Atlete trek weer volgens hul kleurspan aan. Elke leerder moet ‘n plakker by hul registeronderwyser kry met hul naam en ouderdomsgroep op. Daar sal weer ‘n snoepie en verskeie ander kosstalletjies beskikbaar wees. Dit gaan warm dae wees,so sorg asb dat u kind genoeg water drink, sonskerm dra en ‘n sonhoed het wat duidelik gemerk is. Ons sien uit daarna om almal te sien. Ouers is welkom om op beide dae te kom ondersteun.
Graad ses-leerder presteer
Ethan Brits in Gr.6DJ, is aangewys as student van die jaar by die Taekwondo Martial Arts jaareind-funksie. Baie geluk Ethan…ons voel veilig naby jou!
‘… onthou altyd
as die stedeligte in jou siel bly skitter. ‘
– Negester en stedelig, DJ Opperman
NextHoe om jou JvR webprofiel permanent te verwyder: